

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**Jedinstveni upravni odjel**

Na temelju članka 1. Odluke o raspisivanju javnog natječaja za dodjelu stipendije studentima u akademskoj godini 2024./2025. (“Službeni glasnik Općine Podravska Moslavina” broj: 11/24) i članka 11. stavak 2. Odluke o dodjeli stipendije studentima Općine Podravska Moslavina (“Službeni glasnik Općine Podravska Moslavina” broj: 1/18) pročelnica Jedinstvenog upravnog odjela Općine Podravska Moslavina, raspisuje

**J A V N I N A T J E Č A J**

**za dodjelu stipendija studentima Općine Podravska Moslavina**

**u akademskoj godini 2024./2025.**

**I.**

Općina Podravska Moslavina dodjelit će stipendije studentima u akademskoj godini 2024./2025., za deset mjeseci, u mjesečnom iznosu od 100,00 eura.

**II.**

Pravo sudjelovanja u natječaju imaju studenti koji ispunjavaju sljedeće uvjete:

1. OPĆI UVJETI:

* državljanstvo Republike Hrvatske
* stalno prebivalište na području Općine Podravska Moslavina
* studenti koji nisu korisnici neke druge stipendije ili studentskog kredita.

1. Osim općih uvjeta pravo na studentsku stipendiju ostvaruje student koji mora ispuniti sljedeće:

* da je redovan student prve ili više nastavne godine sveučilišnog stručnog studija, preddiplomskog, diplomskog studija ili sveučilišnog integriranog preddiplomskog i diplomskog studija (bolonjski programi).

**III.**

Dokumenti koje je potrebno priložiti uz zahjev za dodjelu stipendije su sljedeći:

* presliku domovnice,
* presliku osobne iskaznice,
* potvrdu o upisu u prvu (1) nastavnu godinu odnosno bilo koju višu nastavnu godinu, ukoliko student prvi put zahtjeva stipendiju,
* izjavu da student nije korisnik neke druge stipendije ili studentskog kredita,
* preslika računa.

Na natječaj se mogu javiti osobe oba spola u skladu s člankom 13. stavkom 3. Zakona o ravnopravnosti spolova („Narodne novine“ broj: 82/08, 69/17).

Obrazac zahtjeva i izjave da student nije korisnik neke druge stipendije ili studentskog kredita može se preuzeti na službenim stranicama Općine Podravska Moslavina ili u Jedinstvenom upravnom odjelu Općine Podravska Moslavina.

Nepravodobni i nepotpuni zahtjevi neće se razmatrati.

**IV.**

Stipendija se odobrava za vrijeme trajanja obrazovonog programa pod uvjetom da se redovito upisuje svaka akademska godina.

**V.**

Rok za podnošenje zahtjeva za dodjelu stipendije je 15 dana od dana objave javnog natječaja na oglasnoj ploči i internetskoj stranici Općine Podravska Moslavina odnosno od **08. siječnja** **2025. godine do 22. siječnja 2025. godine.**

Zahtjev za dodjelu stipendije s potrebnom dokumentacijom dostavlja se na adresu:

Općina Podravska Moslavina, J.J. Strossmayera 150, 31530 Podravska Moslavina, s naznakom „Za natječaj – stipendija studentima Općine Podravska Moslavina“.

**VI.**

Međusobna prava i obveze korisnika stipendije i Općine Podravska Moslavina kao davaoca stipendije, utvrdit će se Ugovorom.

PROČELNICA

Anita Stražanac, mag.oec.

KLASA: 604-01/24-01/5

URBROJ: 2158-31-02-25-2

Podravska Moslavina, 07. siječnja 2025.